钦定古今图书集成/明伦汇编/氏族典/第237卷 > 张轨
## 钦定古今图书集成/明伦汇编/氏族典/第237卷 > 张轨

按《周书张轨传》：“轨字元轨，济北临邑人也。父崇，高平
令。轨少好学，志识开朗。初在洛阳，家贫，与乐安孙树
仁为莫逆之友，每易衣而出，以此见称。永安中，随尔
朱荣击元颢。尔朱氏败，遂杖策入关，贺拔岳以为记
室参军。岳被害，太祖以为都督，从征侯莫陈悦。太祖
为行台，授轨郎中。魏孝武西迁，除中书舍人，封寿张”
县子。出为河北郡守。在郡三年，声绩甚著，临人治术，
有循吏之美。大统间，宰人者多推尚之。魏废帝元年，
进车骑大将军。二年，赐姓宇文氏，行南秦州事。魏恭
帝二年，征拜度支尚书，复除陇右府长史。卒于位，时
年五十五，谥曰质。